บิ๊กเอ๋ แย้มสวิสพร้อมส่งโค้ชระดับโลก ช่วยปั้นนักหวดรุ่นใหม่ของไทย
นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ให้การต้อนรับ มร.เรเน สตัมม์บาค นายกสมาคมกีฬาเทนนิสของสวิตเซอร์แลนด์ และรองประธานสหพันธ์เทนนิสนานาชาติ (ไอทีเอฟ) ในโอกาสเดินทางมาเยือนประเทศไทย ที่โรงแรมบันยันทรี กรุงเทพฯ และในโอกาสนี้ยังได้พูดคุยแลกเปลี่ยนความคิดเห็นเรื่องการพัฒนากีฬาเทนนิสของสองประเทศด้วย,วันที่ 7 พ.ค.62 นายกิตตน์สมบัติ เอื้อมมงคล เปิดเผยว่า ได้พูดคุยกันถึงเรื่องความร่วมมือในอนาคตของทั้งสองชาติ เช่น จะมีการแลกเปลี่ยนเรื่องสถานที่ในการฝึกซ้อม นักเทนนิสเยาวชนของไทยที่มีอันดับเยาวชนโลกสูงๆ ท็อป 50 เยาวชนโลกขึ้นไป ถ้าได้ไปฝึกซ้อมที่สวิตเซอร์แลนด์ ซึ่งมีสนามในร่ม ก่อนไปแข่งขันรายการในยุโรปหรือแกรนด์สแลมระดับเยาวชนก็ถือเป็นเรื่องที่ดี ขณะเดียวกันจะมีการแลกเปลี่ยนไวลด์การ์ด หรือสิทธิพิเศษที่จะมอบให้นักเทนนิส ในการเข้าร่วมการแข่งขันเทนนิสระดับเยาวชนและอาชีพ ที่ทั้งสองประเทศเป็นผู้จัดการแข่งขันขึ้น และทางสวิตเซอร์แลนด์มีความยินดีที่จะส่งโค้ชหรือผู้ฝึกสอนกีฬาเทนนิสมาช่วยฝึกสอนนักเทนนิสไทยด้วย ซึ่งถือเป็นเรื่องที่ดี,สิ่งสำคัญที่นายกสมาคมกีฬาเทนนิสของสวิตเซอร์แลนด์ต้องการคือ อยากให้ไทยเป็นศูนย์กลางกีฬาเทนนิสของเอเชียตะวันออกเฉียงใต้ เพราะบางครั้งก่อนที่นักเทนนิสจากยุโรปจะเดินทางไปแข่งขันรายการต่างๆ ที่ออสเตรเลีย รวมถึงรายการแกรนด์สแลม ออสเตรเลียน โอเพ่น จะได้แวะมาเก็บตัวฝึกซ้อมที่ไทยได้ บิ๊กเอ๋ กล่าว,นอกจากนี้ นายกสมาคมกีฬาเทนนิสของไทย กล่าวในช่วงท้ายว่า สมาคมได้รับหนังสือเชิญจาก มร.เบอร์นาร์ด จูดิเชลลี ประธานจัดการแข่งขันเทนนิสแกรนด์สแลม เฟรนช์ โอเพ่นให้เดินทางไปร่วมหารือที่สำนักงานในประเทศฝรั่งเศส ในวันที่ 4 มิถุนายนนี้ ซึ่งตนมีความยินดีและได้ตอบรับที่จะเดินทางไปร่วมหารือตามคำเชิญดังกล่าว,สำหรับสวิตเซอร์แลนด์ มีนักเทนนิสอาชีพฝีมือดีหลายคน อาทิ โรเจอร์ เฟเดอเรอร์ ที่เคยขึ้นครองมือ 1 ของโลก และคว้าแชมป์แกรนด์สแลมมาแล้ว 20 รายการ รวมถึง สแตน วาวรินกา นักเทนนิสชายมือ 33 ของโลก ส่วนนักเทนนิสที่โดดเด่นคือ เบลินดา เบนซิช มืออันดับ 18 ของโลก วัย 22 ปี ที่จับคู่กับ เฟเดอเรอร์ คว้าแชมป์ ฮอปแมน คัพ 2 สมัยซ้อน รวมทั้ง วิกตอเรีย โกลูบิช มือ 77 ของโลก กับ จิล ทีชมันน์ มือ 87 ของโลก.
นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ให้การต้อนรับ มร.เรเน สตัมม์บาค นายกสมาคมกีฬาเทนนิสของสวิตเซอร์แลนด์ ในโอกาสเดินทางมาเยือนประเทศไทย
กิตตน์สมบัติ เอื้อมมงคล,สมาคมกีฬาเทนนิสลอนเทนนิสสมาคมแห่งประเทศไทย,ลอนเทนนิสสมาคมแห่งประเทศไทย,บิ๊กเอ๋,เรเน สตัมม์บาค